Παχυσαρκία και Κύηση
Creators: name: Στυλιανού, Μαρία Ανδρέα
Publisher: name: Aristotle University of Thessaloniki
Year: 2025
Subjects: Παχυσαρκία
Κύηση
Pregnancy
Obesity

description: Η παχυσαρκία είναι μία από τις σημαντικότερες προκλήσεις για τη δημόσια υγεία, με αυξανόμενη συχνότητα στις γυναίκες αναπαραγωγικής ηλικίας. Η παρούσα εργασία βασίζεται σε μεγάλες έρευνες, μετα-αναλύσεις, συστηματικές ανασκοπήσεις και πολυκεντρικές μελέτες, για να αναλύσει τις συνέπειες της παχυσαρκίας κατά την εγκυμοσύνη και να συγκρίνει τις κατευθυντήριες οδηγίες για την πρόληψη και τη διαχείρισή της. Η προσέγγιση περιλαμβάνει τη συστηματική ανασκόπηση της βιβλιογραφίας από αξιόπιστες πηγές, όπως κατευθυντήριες οδηγίες (ACOG, FIGO, SOGC, RCOG, RANZCOG) και μελέτες από peer-reviewed περιοδικά. Οι βασικές συστάσεις για την προσυλληπτική, προγεννητική, περιγεννητική και φροντίδα στη λοχεία βασίζονται σε τεκμηριωμένα δεδομένα, ενισχύοντας την κλινική εφαρμογή των οδηγιών και εξετάζονται στρατηγικές πρόληψης και παρέμβασης. Τα ευρήματα υπογραμμίζουν την ανάγκη διεπιστημονικής συνεργασίας για διαχείριση της παχυσαρκίας, ενώ παράλληλα αναδεικνύουν τη σημασία της έγκαιρης παρέμβασης στη μείωση των επιπλοκών. Η εργασία επιβεβαιώνει την αξία της τεκμηριωμένης ιατρικής στη βελτίωση της υγείας της μητέρας και του εμβρύου και ενισχύει τη θεωρητική βάση για μελλοντικές κλινικές πρακτικές, ενώ τα αποτελέσματα υποδηλώνουν ότι η παχυσαρκία συνδέεται με σοβαρούς κινδύνους, όπως προεκλαμψία, διαβήτη κύησης, ανάγκη για καισαρική τομή και επιπλοκές κατά τη λοχεία. Συμπερασματικά, οι έρευνες ανέδειξαν πως η αποτελεσματική αντιμετώπιση της παχυσαρκίας κατά την εγκυμοσύνη, προϋποθέτει προσέγγιση από ομάδα ειδικών και εφαρμογή εξατομικευμένων στρατηγικών. Η συμμόρφωση με τις διεθνείς κατευθυντήριες οδηγίες μπορεί να ελαχιστοποιήσει τους κινδύνους και να ενισχύσει τα περιγεννητικά αποτελέσματα, συμβάλλοντας στη μακροπρόθεσμη υγεία της μητέρας και του παιδιού.
description: Obesity is one of the most significant public health challenges, with an increasing prevalence among women of reproductive age. This thesis is based on large-scale studies, meta-analyses, systematic reviews, and multicenter researches to analyze the consequences of obesity during pregnancy and compare international guidelines for its prevention and management.The approach involves a systematic review of literature from reliable sources, including guidelines (ACOG, FIGO, SOGC, RCOG, RANZCOG) and peer-reviewed articles. The core recommendations for preconception, prenatal, perinatal, and postnatal care are grounded in evidence-based data, reinforcing the clinical application of these guidelines. Additionally, the thesis examines prevention and intervention strategies such as BMI assessment, weight management, thromboprophylaxis, active labor management, pharmacological, and bariatric interventions.The findings highlight the need for a multidisciplinary approach to managing obesity while emphasizing the importance of timely interventions to reduce complications. The study confirms the value of evidence-based medicine in improving maternal and fetal outcomes, while also strengthening the theoretical foundation for future clinical practices. The results indicate that obesity is associated with serious risks, including preeclampsia, gestational diabetes, cesarean delivery, and postpartum complications. In conclusion, the research highlights that effective management of obesity during pregnancy requires a multidisciplinary approach and the implementation of personalized strategies. Adherence to international guidelines can minimize risks and improve perinatal outcomes, contributing to the long-term health of both mother and child.